Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 498

3. Pszichológia Témák Középszint Emelt szint 3.1 Általános lélektani ismeretek, a pszichológiai ismeretszerzés módszerei Használja felelete során az általános lélektani alapfogalmakat. Mutassa be az egyes pszichikus folyamatok lényegét, jellemzőit. Hasonlítsa össze a tanulás különböző formáit. Ismerje a motiváció alapfogalmait. Mutassa be az érzelmek viselkedésre gyakorolt hatását. Ismerje a pszichológia vizsgálati módszereit (megfigyelés, kísérlet, esettanulmány, statisztikai módszerek), alkalmazásuk jelentőségét a gyakorlatban. Értelmezze a humánspecifikus motiváció, és a környezethez való alkalmazkodás kapcsolatát. Mutasson rá az érzelmek kifejeződésének szerepére a hiteles kommunikációban. 3.2 Személyiség-lélektani ismeretek Mutassa be a személyiség alakulás folyamatát. Ismerje a humanisztikus személyiségelmélet jelentését. Sorolja fel az érett személyiség kritériumait Definiálja a személyiség fogalmát, sorolja fel összetevőit. Jellemezze a főbb személyiségelméleteket, és értékelje azok egy csoportját. Ismerje a veszteségek pszichikus hatását. 2009/56. szám Témák Középszint Emelt szint 3.3 Fejlődéslélektani ismeretek Határozza meg az érés és fejlődés törvényszerűségeit. Ismertesse a különböző életkori szakaszok pszichikus jellemzőit, a szenzomotoros és a kognitív fejlődés menetét. Értékelje az anya-gyermek kapcsolat jelentőségét. Ismerje a lelki fejlődés krízispontjait és azok lehetséges okait. Ismerje a krízisek hatását. 3.4 Szociálpszichológiai jelenségek és folyamatok Definiálja a szociálpszichológia fogalmát. Ismerje a szociálpszichológia alapfogalmait. Mutassa be a kommunikáció sémájának ábrázolásán keresztül a kommunikáció elemeit. Sorolja fel a verbális és nonverbális kommunikáció formáit. Jellemezze a metakommunikáció fogalmát. Magyarázza el a hiteles kommunikáció összetevőit, jellemzőit. Felelete kapcsán derüljön ki a kongruencia fontossága a segítő szakmákban. Tudjon példát mondani eltérő kultúrájú emberek eltérő kommunikációs jelzéseire. Ismertesse az empátia, kongruencia, feltétel nélküli elfogadás jelentőségét a segítő kapcsolatban. Legyen képes a társas kapcsolatok értelmezésére egy meghatározott feladat megoldása során. (Pl. egy ötszereplős társas szituáció leírásából értelmezze a szereplők közötti kapcsolatokat, rajzoljon fel egy szociogramot.) Ismertesse a csoportmunka szabályait, a csoportfejlődés fázisait Mutassa be a társas kapcsolatokban előforduló társas helyzeteket, a társas kapcsolatokat segítő és gátló tényezőket. Ismertesse a különböző társas szerepeket (adott szerepek, kivívott és spontán szerepek). Határozza meg a konfliktus fogalmát. Sorolja fel a konfliktusok fajtáit (külső és belső konfliktusok; érdek, érték, intim konfliktusok). Soroljon fel néhány konfliktuskezelési technikát (pl. harc, játszma, vita, menekülés stb.). Magyarázza el a csoportban előforduló sztereotípiák és előítéletek egyénre gyakorolt hatását. (Pl. fogyatékosokkal, szegényekkel, kisebbséggel szembeni sztereotípiák.) Elemezze és értékelje társas kapcsolataiban előforduló társas helyzeteket (az ifjúkorban előforduló szerepek). Elemezzen egy szerepfeszültségből adódó konfliktust, és annak megoldását példa segítségével. Értékelje és példákkal igazolja a kongruencia jelentőségét a segítő kapcsolatban. Magyarázza meg a csoportdinamikai jelenségeket és folyamatokat. 3.5 A szocializáció folyamata Értelmezze a szocializáció fogalmát. Sorolja fel a szocializáció folyamatának spontán és tudatos elemeit, legfontosabb jellemzőit. Mutassa be a szocializációs színtereket és hatásokat: család, anya-gyermek kapcsolat, kortárscsoport, gyermekintézmények, kiemelten az iskola, munkahely, társadalmi szervezetek és intézmények szerepét, a kulturális minták és normák hatását. A szociális identitás fogalmát. Értékelje a család szerepét a szocializáció folyamatában. Mutassa be a szocializációra ható társas helyzeteket. Értelmezze a tanulás szocializációban betöltött szerepét (spontán és tudatos tanulás). Magyarázza meg a környezet és az ember kölcsönhatásának, a szocializáció folyamatának törvényszerűségeit. 2009/56. szám

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes